TANTÁRGYLEÍRÁS ÉS HETI TEMATIKA
	Tantárgy neve: Tudományos írásgyakorlat, szakszövegolvasás diplomához 1
	Kreditértéke: 4

	A tantárgy elméleti vagy gyakorlati jellegének mértéke, „képzési karaktere” gyakorlat

	A tanóra típusa: szeminárium
nyelve: oktatás nyelve magyar, kötelező és ajánlott irodalom részben magyar, részben angol
Az adott ismeret átadásában alkalmazandó további módok, jellemzők: kötelező részvétel a Látkép 2025 Művészettörténeti Konferencia legalább 1 előadásán

	A számonkérés módja: órai és otthoni szövegírás, órai prezentáció
Az ismeretellenőrzésben alkalmazandó további (sajátos) módok: vitapartneri szerep vállalása egy hallgatótárs prezentációjához

	A tantárgy tantervi helye (hányadik félév): 5.

	Előtanulmányi feltételek: 

	Tantárgyleírás: az elsajátítandó ismeretanyag tömör, ugyanakkor informáló leírása:
A kurzus célja, hogy segítse a hallgatókat szakdolgozati kutatásukban és szakdolgozatuk megírásában.

A félév első pár alkalmán azzal foglalkozunk, hogyan olvassunk, dolgozzunk fel szöveget kutatásunkhoz. Hogyan segítheti mások szövegeinek olvasása saját kutatásunk fókuszának megtalálását, módszertanunk végiggondolását, íráskészségünket? Olyan különböző műfajú szövegeket olvasunk, amelyekkel egy KET-es szakdolgozathoz kutatás során nagy valószínűséggel találkozni fognak a hallgatók, vagy akár maguk is létrehoznak ilyet kutatásuk során (interjú); közösen reflektálunk az adott műfaj sajátosságaira. Az olvasott szövegeknél is tudatosítjuk a hivatkozások stílusát, lábjegyzetelés/végjegyzetelés mikéntjét, bibliográfiát. Az órák során minden alkalommal 2, nem túl hosszú szöveget fogunk egymással összevetve közösen elemezni. Ebbe a blokkba épül be egy konferencialátogatás is (Látkép 2025 Művészettörténeti Konferencia), melynek tapasztalatait órán is megvitatjuk, illetve egyéni beszámolót is írnia kell a hallgatóknak.

A félév második felében saját kutatásukhoz kapcsolódóan prezentálnak órán a hallgatók.
Minden órán 2 hallgató mutatja be saját kutatásának aktuális állását, illetve ehhez kapcsolódóan egy általa választott szöveget, amelyet az adott időszakban a legfontosabbnak/leginspirálóbbnak érez, és befogadható hosszúságú ahhoz, hogy a többiek is elolvassák az órára készülve. Fókusz: saját kutatásában miért érzi ezt kulcsszövegnek, illetve a vizsgálata tárgyával és más, olvasott szövegekkel / forrásanyagokkal hogyan fogja összefűzni.

Minden órán minden prezentáló hallgatónak lesz egy vitapartnere, aki dedikáltan készül a hallgató által választott szövegből, kérdésekkel, megjegyzésekkel. A prezentációt követően kb 15-20 perc vita, amelyet a vitapartner kezd, majd a többiek is bekapcsolódnak.


	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)


	Körtvélyesi Zsolt: Bevezetés a tudományos szöveg írásába. Szakdolgozatírók kézikönyve. Budapest, ELTE Eötvös Kiadó, 2018.

https://tatk.elte.hu/dstore/document/160/Kortvelyesi_Bevezetes_a_dolgozatirasba.pdf


	Gadó Flóra et al.: Manifesta 11. Egy kortárs művészeti biennálé interdiszciplináris észlelése. In: … Nyitott múzeum … Együttműködés, részvétel, társadalmi múzeum. Szerk. Frazon Zsófia, Budapest, Néprajzi Múzeum, 2018, 438-453.

https://nyitottmuzeum.neprajz.hu/esettanulmanyok/gado_et_al_manifesta11#


	Argyropoulou, Gigi–Hypatia Vourloumis: Repeating brokenness: Repair as non-reproductive occupation, improvisation and speculation. Ephemera 19/2 (2019), 401-414.

https://ephemerajournal.org/contribution/repeating-brokenness-repair-non-reproductive-occupation-improvisation-and-speculation


	Grit Ruhland: Nuclear Portals. An Artistic Research Project in Motivation, Methods and Other Insights. In: Approximating Borders: Artistic Research in Practice. Szerk. Albert Ádám et al., Budapest, Magyar Képzőművészeti Egyetem, 2023, 166-183.



	1 tanulmány a Notions of Temporalities in Artistic Practice. Szerk. Anamarija Batista, Berlin–Boston, De Gruyter, 2022 című könyvből. 


	Nyman, Michael: Interjú Georg Brechttel. In: Fluxus. Interjúk, szövegek, események – esetek. Szerk. Klaniczay Júlia–Szőke Annamária, Budapest, Artpool Művészetkutató Központ–Ludwig Múzeum – Kortárs Művészeti Múzeum, 2008, 7-41.

https://artpool.hu/Fluxus/Brecht/Nyman.html


	Bühler, Melanie: Undoing Time: Art’s Anachronistic Capacities. An Interview with Alexander Nagel. In: The Transhistorical Museum. Mapping the Field. Szerk. Eva Wittocx et al., Amszterdam–Leuven–Haarlem, Valiz–M-Museum–Frans Hals Museum, 2018, 84-94.

	

	Féléves tematika hetekre lebontott rövid ismertetése
1. hét

Bevezetés: ki hogyan áll a szakdolgozati kutatásával; sillabusz ismertetése; kutatási terv 1.
2. hét

Kortárs kulturális / művészeti gyakorlatokat elemző szövegek (Gadó et al., Argyropoulou–Vourloumis). 
Külső elemzői pozíció vs involváltság; elméleti keret szerepe az esettanulmányokban - fogalmak, szempontok.
3. hét

Műelemzés tudományos szövegekben (Ruhland, Batista szerk.). 
Művészeti kutatás és bölcsészettudományi kutatás; külső elemzői pozíció vs saját praxis bemutatása; műleírás; műelemzés szempontjai.
4. hét

Látkép Művészettörténeti Konferencia (09.25.-09.27.) közös megbeszélése.

https://latkep2025.mi.abtk.hu/hu/konferenciaprogram
5. hét

Interjúkészítés (Nyman, Bühler). 
Művésszel és elméleti szakemberrel készült interjú.
6. hét

Tihanyi művésztelep – beszámoló kör kutatás aktuális állásáról, visszajelző kör a szemeszter első felében olvasottakról, tanultakról
7. hét

Hallgatói prezentációk
8. hét

ŐSZI SZÜNET
9. hét

Hallgatói prezentációk

10. hét

Hallgatói prezentációk

11. hét

Hallgatói prezentációk

12. hét

Hallgatói prezentációk

13. hét

Hallgatói prezentációk

14. hét

A félév közös kiértékelése



	Tantárgy felelőse: Varga Tünde

	Tantárgy oktatásába bevont oktató(k) és elérhetősége(ik): Juhász Anna Mária, juhasz.anna@mke.hu

	A tantárgy tanításának időpontja/helyszíne: hétfő, 10.00-12.15, 215-ös terem

	Tantárgykódja: KME-TUID01-23-C

	Felelős tanszéke: Képzőművészet-elmélet Tanszék

	Képzési idő szemeszterekben: 

	Tanórák száma összesen: 42

	Tanulmányi követelmények: 
-órai jelenlét és aktív részvétel

-kötelező irodalmak elolvasása
-2., 3., 5. hétre: minden óra előtt az olvasott szövegekhez kapcsolódóan 1-1 kérdést / kritikus észrevételt / megjegyzést küldeni emailben az óra előtti nap 20.00 óráig

--a Látkép 2025 konferencia hallgató által választott előadásáról 1-1,5 oldalas összefoglaló írása, a végén kitekintéssel arra, hogy saját kutatásához hogyan kapcsolná (határidő: okt. 10.)

-hallgatói prezentációk a félév második felében 1-1 kutatásukhoz kapcsolódó szövegből kiindulva

-”vitapartnerség” vállalása 1-1 hallgató által feladott szöveghez

-félév végi feladat: abból a szövegből, amihez kapcsolódóan órán prezentáltak, 3-4 oldalas elemzés, melyben saját témájukkal, vagy akár időközben olvasott 1-2 másik releváns szöveggel összekapcsolják (határidő: dec. 19., de félév közben, a prezentációjukat követően is elkészíthetik)

Az óra keretében végzett rövid írásgyakorlatok (kutatási terv, konferencia absztrakt) NEM számítanak bele a jegybe, ám ha valaki órán nem írja meg őket, pótlásuk kötelező! 

(A jegybe ezek sem számítanak bele).


	Oktatási módszerek: kötelező és ajánlott irodalom egyéni és közös órai feldolgozása, prezentáció tartása és oktatói visszajelzés, társak általi tanulás (vitapartnerség vállalásán keresztül), szöveg írása és arra adott oktatói visszajelzés, konferencialátogatás közös megvitatása

	Javasolt tanulási módszerek: aktív órai jelenlét, felkészülés a kötelező és ajánlott irodalmakból, prezentáció összeállítása, egyéni kutatás, szövegírás, társak általi tanulás, reflexió saját kutatási folyamatra

	A hallgató egyéni munkával megoldandó feladatainak száma: 7

	Felhasználható fontosabb technikai és egyéb segédeszközök: projektor, internet, laptop, könyvtár

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 11


2

